Podol'sk

Podol'sk (pure traslitterate cumme Podolsk) jè 'na cetate 'ndustriale jndr'à ll'Oblast' de Mosca, acchiate sus a 'u jume Pachra, 'nu tribbutarie d'a Moscova, 43 km a sud d'a capitale; jè 'u capeluèche amministrative d'u destritte omonime. Jè une de le cetate cchiù granne de lle 'ndere oblast', facènne eccezziune naturalmènde pè 'a capitale stesse ca però jè amministrativamènde a sé stande. Storie 'A cetate s'ète sveluppate da 'u villagge de Podol (Подол), funnate jndr'ô 1627, a stù villagge jndr'ô 1791 ha state congesse d'a zarine Caterina II ô status de cetate. Fine da le timbe apprime d'a Rivoluzione d'Ottommre Podol'sk ère specialmènde 'nu cindre 'ndustriale, specializzate jndr'ô combarte meccaneche; quiste carattere s'ète cchiù nnande mandenute jndr'à ll'epoche sovieteche, quanne 'a cetate ère une de le cindre 'ndustriale d'a vanne de Mosca. 'A base de ll'economie d'a cetate non g'ète cangiate assaje mmanghe ôsce a die, pure ce 'nu certe periode de crise susseguènde a lle 'nstaurarse de nuève reggime de mercate ce ha pùrtate a 'nu granne cale de popolazziune (209.200 crestiáne jndr'ô 1989). Andamènde demografeche Fonde: mojgorod.ru 1897: 3.800 1926: 3.800 1939: 72.000 1959: 129.000 1979: 201.800 1989: 209.200 2002: 180.963 2007: 179.400 Gemellagge Podol'sk jè gemellate ccu le cetate aqquà d'abbasce: Amstetten, Austrie Bălţi, Moldavie Bar, Mondegnure Borisov, Russie Vianghe Chernivtsi, Ucraine Henan, Cine Kavarna, Bulgarie Kladno, Repubbleche Ceche Ohrid, Macedonie Saint-Ouen, Frange Shumen, Bulgarie Sukhumi, Abkhazie Trier-Land, Germanie Vanadzor, Armenie Warmińsko-mazurskie, Polonie Ce stonne pure pruggette pè firmà accorde de gemellagge ccu: Beni-Mellal, Marocco Koper, Slovenie Petrozavodsk, Russie Note Otre pruggette Uicchimedie Commons tène files multimediale sus Podol'sk Collegaminde fore da Uicchipèdie (RU, EN) Site ufficiale d'u cenzimènde 2002 (RU) Mojgorod.ru (RU) Nieuws Podolsk